রুবায়িয়ু বিনতে মুয়াওবিদের দাদী আফরা ইসলামের সূচনালগ্নেই ইসলাম গ্রহণ করেন এবং মুহাম্মাদ মদিনায় আসলে তাকে সর্বাত্নক সাহায্য করেন। আফরা দুইটি বিবাহ করেন এবং ৭টি সন্তানের জন্ম দেন, যারা সকলেই মদিনায় ইসলামের প্রাথমিক পর্যায়ে ইসলামের সেবায় আত্ননিয়োগ করেছিলেন। আফরা বিনতে উবাইদ প্রথম বিবাহ করেন হারিস ইবনে রিফা আন নাজ্জারীকে। এই সংসারে তার তিন ছেলের সকলেই পিতার নামে পরিচিত না হয়ে মায়ের নামে পরিচিটি লাভ করেছেন। তারা হলেন মুয়াওবিয, ইয়াস ও আকিল। এরপর বুকাইর ইবনে আবদি ইয়ালিল আল লায়সির সাথে সাথে রুবায়িয়ু দ্বিতীয়বারের মতো বিবাহ বন্ধনে আবদ্ধ হয়েছে। এই সংসারে জন্মগ্রহণ করে চার ছেলে। তারা হলেন খালিদ, আমির, আওফ, মুয়ায। আফরা বিনতে উবাইদের এই ৭ ছেলে বদরের যুদ্ধে অংশগ্রহণ করে বীরত্বের সাথে যুদ্ধ করেছেনন এবং দুইজন শাহাদত বরণ করেছেন। এরা সকলেই রুবায়িয়ুের চাচা ছিলেন। তার পিতা ও চাচা মুয়ায আকাবার প্রথম শপথে অংশগ্রহণ করেছেন। এই বদরের যুদ্ধেই রুবায়িয়ুর পিতা মুয়াওবিয ইবনে আফরা আবু জেহেলের আক্রমণে শাহাদত বরণ করেছিলেন।